This Is What the Truth Feels Like

***This Is What the Truth Feels Like*** ialah album studio ketiga oleh penyanyi Amerika Syarikat, Gwen Stefani. Album ini dilancarkan pada 18 Mac 2016, oleh syarikat Interscope Records. Pada mulanya, album ini dijadualkan dikeluarkan pada Disember 2014 dengan Stefani bekerjasama dengan beberapa penerbit berprofil tinggi, dan Benny Blanco bertindak sebagai penerbit eksekutif. Walau bagaimanapun, selepas prestasi single 2014 Stefani yang kurang memuaskan dan rintangan pengarang yang dialaminya, beliau tidak berasa selesa untuk menguruskan suatu album dan membatalkan keseluruhan rakaman, lalu memilih untuk bermula semula. Pelancaran album ini dijadualkan selepas Stefani memberi bayangan mengenainya di akaun Twitter.

Diilhamkan oleh pengakhiran perkahwinannya dan percintaan yang baharu ditemui, Stefani kembali menulis lagu-lagu baharu. Dengan bantuan penerbit JR Rotem, Mattman &amp;amp; Robin, dan Greg Kurstin, serta penulis lagu Justin Tranter dan Julia Michaels, Stefani menulis album itu dalam beberapa bulan. Menyifatkannya sebagai rakaman perpisahan, beliau mencipta lagu-lagu dengan getaran sarkastik dan humor gelap, selain daripada lagu-lagu yang terasa nyata, gembira dan bahagia. Dari segi muzik, *This Is What the Truth Feels Like* ialah rakaman pop yang serupa dengan bahan dalam album studio Stefani yang sebelum ini. Rakaman ini termasuklah penampilan tetamu oleh penyanyi rap Fetty Wap.

Album ini secara umumnya menerima ulasan yang menggalakkan daripada pengkritik, memuji sifatnya yang jujur dan terdedah serta menganggapnya sebagai albumnya yang paling peribadi. Walau bagaimanapun, ada yang berpendapat album itu terlalu berkira dan tidak merangkumi intipati album perpisahan kerana kekurangan tumpuan yang jelas. Secara komersial, album ini agak berjaya, menjadi album nombor satu pertama Stefani di ''Billboard'' 200; di beberapa pasaran muzik utama yang lain, album ini memuncak di dalam lingkungan 40 teratas di carta. Untuk mempromosikan lagi album ini, Stefani memulakan jelajah konsert ketiganya, This Is What the Truth Feels Like Tour  bersama penyanyi rap Eve di Amerika Utara.

Single utama rasmi album ini, "Used to Love You" (Pernah Mencintaimu) telah dikeluarkan pada 20 Oktober 2015 dengan respons positif dan mempunyai kejayaan yang sederhana di dalam carta. Single keduanya, "Make Me Like You" (Buatkan Aku Sepertimu) telah dilancarkan pada 12 Februari 2016, dengan response yang serupa. Video muzik yang disertakan adalah yang pertama dibuat secara langsung di televisyen dan disiarkan semasa rehat iklan untuk Anugerah Grammy 2016. Runut "Misery" (Kesengsaraan) pada asalnya dikeluarkan sebagai single promosi sebelum dilancarkan sebagai single ketiga album pada 23 Mei 2016.

## Senarai runut

### Catatan
*  menandakan penerbit eksekutif
*  menandakan penerbit bersama

## Tenaga kerja
Kredit diadaptasi daripada nota pelapik edisi mewah antarabangsa bagi *This Is What the Truth Feels Like*.

### Pemuzik
* Gwen Stefani – vokal
* Greg Kurstin – dram, papan nada , bes, gitar 
* Teal Douville – pengaturcaraan dram tambahan 
* Mikkel S. Eriksen – semua instrumen 
* Tor Hermansen – semua instrumen 
* Fetty Wap – vokal 

### Teknikal

* Mattman & Robin – penerbitan, perakaman 
* Juan Carlos Torrado – bantuan perakaman 
* Noah Passovoy – bantuan perakaman 
* Serban Ghenea – pengadunan 
* John Hanes – kejuruteraan pengadunan 
* Phil Seaford – bantuan kejuruteraan pengadunan 
* Greg Kurstin – penerbitan, perakaman 
* Alex Pasco – perakaman 
* Julian Burg – perakaman 
* Steven Felix – bantuan perakaman 
* Jonathan "J.R." Rotem – penerbitan 
* Samuel Kalandjian – kejuruteraan 
* Tony Maserati – pengadunan 
* Tyler Scott – bantuan pengadunan 
* Stargate – penerbitan 
* Mikkel S. Eriksen – perakaman, penjejekan 
* Tim Blacksmith – penerbitan eksekutif 
* Danny D – penerbitan eksekutif 
* Mark "Spike" Stent – pengadunan 
* Matty Green – bantuan pengadunan 
* Geoff Swan – bantuan pengadunan 
* Miles Comaskey – bantuan pengadunan 
* Teal Douville – penerbitan bersama 
* Mike Green – penerbitan bersama 
* Chris Gehringer – pengindukan di Sterling Sound, Bandaraya New York
* Gwen Stefani – penerbitan eksekutif

### Karya seni
* Gwen Stefani – arahan kreatif, lirik tulisan tangan, lukisan
* Jolie Clemens – arahan seni, tataletak
* Jamie Nelson – fotografi
* Emily Frye – tataletak

## Catatan


## Rujukan